Jupiter | SkalkSkryf
Julie 24, 2009 deur Louwie
Heng, kan iemand vir ons sê wat op Jupiter aan die gang is?
Ek sien in die koerant daar was `n hengse botsing teen die ou kolos die week.
As niemand die moviese klip sien aankom het na die buurman in ons agterplaas nie (party sê `n klip so groot soos die Aarde), watter kans het ons om te weet as `n ou klippie so groot soos die 10km een wat die dino's uitgewis het weer in ons koers kom?
Dalk weet mnr coetzee meer as wat ons dink!
Wat is die laaste dinge wat jy sal doen as NASA more sou sê daar is so `n klip op pad? (Dis nou behalwe om jou broek vuil te maak!)
Sal jy `n bier gaan drink?
Vir laas in die bed spring met man/vrou/skelmpie, wie ook al?
Vir laas die kerk besoek (waar jy dalk jare laas `n draai gemaak het) en verwoed begin bid?
Dalk `n bank gaan beroof, net vir ingeval jy dit oorleef?
Of gaan jy `n bomskuiling begin grawe?
Laat weet ons wat jy sal doen. Dit sê dalk meer van jou as wat jou handskrif vir ons sê.
Posted in Louwie | Tagged Jupiter | 12 Kommentaar
op Julie 24, 2009 at 8:19 nm Sonkind
Hang af hoeveel tyd daar is voor hy tref, maar ek dink ek sal probeer om die laaste ure saam met die Liefie en my kinders deur te bring. Rustig. Want om tekere te gaan, sal tog nie help nie.
op Julie 24, 2009 at 9:52 nm flippiefanus
Nee wat Louwie dis help nie om paniekerig te word nie. Dis mos opwindend man. Onthou jy so klompie jare terug toe die Shoemaker-Levi komete Jupiter gelooi het? Wel iets soortgelyks moes gebeur het. Jy kan gaan foto's kyk daarvan op http://www.spaceweather.com/
op Julie 25, 2009 at 8:41 vm Elsa (Maria)
Ja, kan nog goed onthou van die Skoenmaker pletterloop flippiefanus. Heel opwindend gewees. Punt is, toe het hulle ons voor die tyd geweet dit gaan gebeur want die ouens met hulle groot verkykers het gesien dit kom. Dit lyk of die keer se klip baie groter was as die Levi klip, en tog het niemand voor die tyd geweet van hom nie, of is dit maar net ons hier wat weer meer belangstel in Steve se seks sake as in baie meer opwindende dinge soos die Jupiter mega botsing?
op Julie 25, 2009 at 10:05 vm flippiefanus
Hi Elsa (Maria). Op jou avatar lyk jy nogal vir my baie soos Louwie.
Ja dit klink seker redelik kommerwekkend. Maar nou moet mens in gedagte hou dat die Shoemaker-Levy was 'n komeet. Komete is makliker sigbaar. Na raming was die voorwerp wat Jupiter nou getref het 'n paar honderd meter groot. So voorwerp is nie noodwendig baie sigbaar nie. Jupiter is darem ook baie ver van ons af. As so voorwerp nader aan die aarde kom behoort dit makliker te wees om dit waar te neem. Daar is egter geen waarborge nie. Maar wat gaan dit nou help om paranois daaroor te wees?
op Julie 25, 2009 at 8:31 nm Louwie
Haha, ja nè, lyk ons nie na mekaar nie 🙂
Maar hoe is dit dan nou flippiefanus, ek doen twee onskuldige inskrywings, vra `n paar vrae en van een inskrywing tot die volgende vorder ek van paniekerig tot paranoïs? Wat gaan ek volgende wees, skisofrenies?
Laat mens wonder waar jy jou sielkunde graad gekry het!
Punt is, ek neem aan daar is der duisende apparaat, beman deur profesionele mense en ammateurs, wat die ruimte bespied, veral ons naaste bure, en niemand sien hoe Jupiter `n bloedneus kry nie?
Wel , miskien was die klip nie so groot nie en dit is `n dagreis of tien te perd tot daar. Niks om ons oor te bekommer nie.
Sien , ek voel al klaar beter dankie.
(Dem, waar het ek my Prozac nou weer gebêre?)
op Julie 26, 2009 at 8:44 vm flippiefanus
LOL, nee wat Louwie ek weet nie veel van sielkunde af nie. Maar paranoia en paniekerigheid is nie so ver van mekaar af nie. So miskien is daar 'n patroon, mmm?
Dis nogal 'n goeie vraag daai. Hoeveel amateur sterrekykers gaan dit verg om elke klippie van 'n sekere grootte op 'n bepaalde afstand te kan sien? Kan nie te moeilik wees om dit te bereken nie.
op Julie 26, 2009 at 9:16 vm Louwie
Daar is nou mooi fotos van Jupiter se gat wat die Hubble teleskoop geneem het op die Net. Mens word ook nie veel wyser oor wat aangaan nie. Is maar net `n klein swart kolletjie op `n groot ronde bol. Ek skat ou Jup het nie eers gehik van die slag nie.
En ja, flippiefanus, ek skat paniek en parnoïa is omtrent so na aan mekaar soos die Aarde en Jupiter. In kosmiese terme `n skrale hane tree!
op Julie 26, 2009 at 9:41 vm Elsa (Maria)
flippiefanus oppas wat jy se oor sielkunde die ouman het 'n honneurs in die vak moes dit maar kry om met my getroud te bly ek dink hy het net paniek as sy dogters rondloop en hy weet nie waar hulle is nie. Verder bly hy nogal kalm.
op Julie 27, 2009 at 2:14 nm boerinballingskap
Ek sal met my spaargeldjies 'n goeie oesjaar bottel Chateau Petrus koop, op 'n duin by die see gaan sit en elke slukkie geniet.
op Julie 27, 2009 at 6:34 nm Louwie
Fantasties Boerinb, hou vir my plek op jou duin, ek bring my eie bottel en kristalglas saam. Dit sal die saak mooi en rustig afsluit.
Die duin moet net nie te ver van die sentrum van impak af wees nie. Kan jy jou indink hoe `n gemors dit sal wees om so iets soos wat die dino's se doppie geklink het te oorleef?
Ek sien nie kans daarvoor om weer "me Tarzan you Jane cave man" te gaan speel nie! Dan vat ek liewer die harpie en die vlerkies dankie.
op Julie 28, 2009 at 5:23 nm rosalindfranklin
Nasa sal nie sê nie. Nooit, ons sal net weg wees. (as jy dit oorleef, sal jy f-kan koop, want die son sal vir jare geblokkeer wees van al die stof en niks sal groei nie, jy sal gou sterf)
Jupiter is reusagtig groot, hy trek dit via se swaartekrag na hom aan, hy red ons basies van dit, in vele opsigte.
Merk op Jupter = so groot soos die aarde, effe kleiner.
Daar is daagliks duisensende miljoene botsings in die heelal, nou en dan weet ons van een. Die plek is groot.